დანიელე დე როსი

დანიელე დე როსი (იტალ. Daniele De Rossi; დ. 24 ივლისი, 1983, რომი) — იტალიელი ვეტერანი ფეხბურთელი. იყო იტალიის სერია A-ს კლუბ „რომას“ ნახევარმცველი და ვიცე-კაპიტანი, მეტსახელით მომავალი კაპიტანი ().UEFA.com

„რომასთან“ ერთად დე როსის მოგებული აქვს იტალიის თასი ორჯერ და სუპერთასი 2007 წელს. 2006 წელს დაასახელეს სერია A-ს წლის საუკეთესო ახალგაზრდა ფეხბურთელად და 2009 წელს — იტალიის საუკეთესო ფეხბურთელად.

დე როსის უთამაშია იტალიის 19 წლამდე, 20 წლამდე, 21 წლამდე და ეროვნულ ნაკრებებში. მან იტალიის ნაკრებთან ერთად მოიგო 2006 წლის მსოფლიოს საფეხბურთო ჩემპიონატი, ასევე მონაწილეობდა 2008 წლის ევროპის ჩემპიონტზე, 2009 წლის ფიფას კონფედერაციის თასზე და 2010 წლის მსოფლიო ჩემპიონატზე.

საკლუბო კარიერა
დე როსი „რომას“ შეუერთდა ოსტია მარედან, სადაც ის თამაშობდა, როგორც თავდამსხმელი, 2000 წლამდე. მისი დებიუტი რომას შემადგენლობაში შედგა 2001 წლის 10 ოქტომბერს ბელგიაში ანდერლეხტის წინააღმდეგ ჩემპიონთა ლიგაზე. სერია A-ში მისი დებიუტი შედგა 2003 წლის 25 იანვარს „კომოს“ წინააღმდეგ. პირველი გოლი სერია A-ში გაიტანა 2003 წლის 10 მაისს ტორინოს წინააღმდეგ.

2006 წლის მარტში დე როსი შეაქო რეფერიმ მაურო ბერგონციმ სამართლიანი თამაშისთვის. სერია A-ს ტურის მორიგ მატჩში რომა უგებდა მესინას (1-0), როცა დე როსიმ გაიტანა გოლი ხელით, ბერგონციამ ვერ დაინახა ეს მომენტი. დე როსიმ უთხრა რეფერის, რომ ხელით გაიტანა გოლი და არ იყო ჩასათვლელი. რომამ ის მატჩი მოიგო 2-1.

სანაკრებო კარიერა
დე როსიმ სანაკრებო კარიერა დაიწყო იტალიის ასაკობრივ ნაკრებებში. ის მონაწილეობდა ევროპის 21 წლამდელთა ჩემპიონატზე. იმავე წელს მიიღო მონაწილეობა 2004 წლის ზაფხულის ოლიმპიურ თამაშებზე, სადაც იტალიის ნაკრები დაეუფლა ვერცხლის მედლებს. რამდენიმე კვირაში კი დე როსი გამოიძახეს იტალიის ეროვნულ ნაკრებში. მისი დებიუტი შედგა 2006 წლის მსოფლიო ჩემპიონატის შესარჩევ ეტაპზე ნორვეგიის ნაკრების წინააღმდეგ (2-1), 21 წლის ასაკში.

2006 წლის მსოფლიო ჩემპიონატი
დე როსი იტალიის ნაკრებში თამაშობს 2006 წლიდან. 2006 წლის მსოფლიო ჩემპიონატის ჯგუფური ეტაპის მატჩში აშშ-ს წინააღმდეგ დე როსიმ მიიღო წითელი ბარათი, ბრაიან მაკბრაიდისთვის სახეში იდაყვის ჩარტყმის გამო. მოგვიანებით დე როსიმ ჩადენილისთვის მოუბოდიშა მაკბრაიდს. დე როსიმ მიიღო ოთხმატჩიანი დისკვალიფიკაცია და დაჯარიმდა 10,000 შვეიცარული ფრანკით.

ოთხმატჩიანი დისკვალიფიკაციის შემდეგ, დე როსიმ ითამაშა ფინალში საფრანგეთის წინააღმდეგ. თამაშში ჩაერთო 61-ე წუთზე თანაგუნდელ ფრანჩესკო ტოტის ნაცვლად. მან გაიტანა მატჩისშემდგომ პენალტების სერიაში (ძირ. დრო 1-1), რითიც დაეხმარა მის გუნდს მსოფლიო თასის დაუფლებაში.

ევრო 2008
დე როსი თამაშობდა იტალიის ნაკრების შემადგენლობაში ევრო 2008-ს საკვალიფიკაციო ეტაპის მატჩებში, გაიტანა გოლი საქართველოს ნაკრების კარში. მას გადაეცა 10-ნომრიანი მაისური ტოტის ნაკრებიდან წასვლის შემდეგ. ის სამ მატჩში იყო ნაკრების კაპიტანი: ორ ამხანაგურ მატჩში სამხრეთ აფრიკის ნაკრების წინააღმდეგ 2007 წლის 17 ოქტომბერს, პორტუგალიის ნაკრების წინააღმდეგ 2008 წლის 6 თებერვალს და ევრო 2008-ს შესარჩევ მატჩში ფარერების წინააღმდეგ. ევრო 2008-ს მატჩში დე როსიმ გაიტანა საფრანგეთის ნაკრების წინააღმდეგ და გაიმარჯვა იტალიამ, ანგარიშით 2-0. ეს იყო მისი მე-5 სანაკრებო გოლი, რომელიც დაეხმარა მის გუნდს მეოთხედფინალში გასვლაში. მეოთხედფინალში ვერ გაიტანა პენალტების სერიაში ესპანეთის წინააღმდეგ, მისი დარტყმული იკერ კასილასმა მოიგერია და იტალიის ნაკრებმა წააგო 4-2. მან პირველი დუბლი ნაკრების მაისურით შეასრულა საქართველოს წინააღმდეგ, 2008 წლის 10 სექტემბერს.

2009 წლის კონფედერაციის თასი
2009 წლის კონფედერაციის თასზე, 15 ივნისს, დე როსიმ გაიტანა აშშ-ს ნაკრების კარში შორეული დარტყმით, 71-ე წუთზე. იტალიის ნაკრებმა გაიმარჯვა 3-1. მიუხედავად ამ გამარჯვებისა, იტალიის ნაკრები 3 ქულით მესამე ადგილზე გავიდა ჯგუფში და გამოეთიშა ასპარეზობას.

2010 წლის მსოფლიო ჩემპიონატი
დე როსიმ 2010 წლის მსოფლიო ჩემპიონატზე პირველი გოლი გაიტანა პარაგვაის ნაკრების კარში, ანგარიში გახდა 1–1.Italy v Paraguay, BBC Sport მეორე მატჩში გაიტანა პენალტი ახალი ზელანდიის კარში. მატჩი დასრულდა ფრედ, 1-1.

პირადი ცხოვრება
დე როსი არის რომას ყოფილი მოთამაშის და მწვრთნელის, ალბერტო დე როსის შვილი. დე როსი დაქორწინდა თავისი ქალიშვილის, გაიას დედაზე — ტამარა პისნოლიზე, 2006 წლის 18 მაისს. 2009 წელს დაშორდნენ ერთმანეთს.

დე როსის ორი სეზონის განმავლობაში ეცვა 27-ნომრიანი მაისური რომაში. შემდეგ გადავიდა 4-ნომრიან მაისურზე. ასევე 4-ნომრიანი მაისურით ასპარეზობდა 2006 წლის მსოფლიო ჩემპიონატზე. მისი ქალიშვილი დაიბადა 2005 წლის 16 ივნისს, ამის გამო 2005-06 წლების სეზონშა თამაშობდა 16-ნომრიანი მაისურით.

ტიტულები
კლუბი
გამარჯვებულები
იტალიის თასი (2): 2006–07, 2007–08
იტალიის სუპერთასი: 2007

მეორე ადგილი
სერია A (5): 2003–04, 2005–06, 2006–07, 2007–08, 2009–10
იტალიის თასი (4): 2002–03, 2004–05, 2005–06, 2009–10
იტალიის სუპერთასი (3): 2006, 2008, 2010

საერთაშორისო ტიტულები
ევროპის 21-წლამდელთა ჩემპიონატი: 2004
ოლიმპიური ვერცხლის მედალი: 2004
მსოფლიო ჩემპიონატი: 2006

ინდივიდუალური

სერია A-ს წლის საუკეთესო ახალგაზრდა ფეხბურთელი: 2006 
იტალიის წლის საუკეთესო ფეხბურთელი: 2009

რეკორდები
რომას ყველა დროის ბომბარდირი იტალიის ნაკრებში: 10 გოლი
რომას ყველა დროის ყველაზე მეტი მატჩში მოთამაშე იტალიის ნაკრებში: 70 მატჩი

ტიტულები



კარიერის სტატისტიკა
2011 წლის 21 დეკემბრის მონაცემებით.
საკლუბო კარიერა
 გუნდი სეზონი სერია A იტალიის თასი ევროტურნირები სხვა  ჯამშითამაშიგოლითამაშიგოლითამაშიგოლითამაშიგოლითამაშიგოლირომასერია A, 2001–02--3010--40სერია A, 2002–034220----62სერია A, 2003–041704061--271სერია A, 2004–053025121--374სერია A, 2005–063464070--456სერია A, 2006–073628210210556სერია A, 2007–083456010011516სერია A, 2008–09333207011434სერია A, 2009–1033741123--4911სერია A, 2010–11282407110403სერია A, 2011–12162------162ჯამში265314246284237245

ტურნირების სტატისტიკა
სერია A: 265 მატჩი, 31 გოლიLega Calcio.it – De Rossi's Serie A statistics
იტალიის თასი: 42 თამაში, 4 გოლი
იტალიის სუპერთასი: 4 მატჩი, 2 გოლი
ჩემპიონთა ლიგა 37 მატჩი, 4 გოლი
ევროპის ლიგა: 25 მატჩი, 4 გოლი
მსოფლიო ჩემპიონატი: 6 მატჩი, 2 გოლი
ევროპის ჩემპიონატი: 3 მატჩი, 1 გოლი
კონფედერაციის თასი: 3 მატჩი, 1 გოლი

საერთაშორისო კარიერა
ახალგაზრდული ნაკრებიწელისაერთაშორისოამხანაგურიჯამშიგოლითამაშიგოლითამაშიგოლითამაშიგოლიიტალია200432104220055050100200671411122007501060200873401132009811091201062501122011404080 ჯამში    45  9  25  1  70  10  

სანაკრებო გოლები
#თარიღიადგილიმოწინააღმდეგეგოლიშედეგიტურნირი1.4 სექტემბერი, 2004სტადიო რენცო ბარბერა, პალერმო, იტალია1 – 12 – 12006 წლის მსოფლიო ჩემპიონატის შესარჩევი2.13 ოქტომბერი, 2004სტადიო ენიო ტარდინი, პარმა, იტალია2 – 04 – 32006 წლის მსოფლიო ჩემპიონატის შესარჩევი3.1 მარტი, 2006სტადიო არტემიო ფრანკი, ფლორენცია, იტალია3 – 04 – 1ამხანაგური4.11 ოქტომბერი, 2006ბორის პაიჭაძის ეროვნული სტადიონი, თბილისი, საქართველო0 – 11 – 3ევრო 2008-ს შესარჩევი5.17 ივნისი, 2008ლეციგრუნდი, ციურიხი, შვეიცარია0 – 20 – 2ევრო 20086.10 სექტემბერი, 2008სტადიო ფრიული, უდინე, იტალია1 – 02 – 02010 წლის მსოფლიო ჩემპიონატის შესარჩევი7.10 სექტემბერი, 2008სტადიო ფრიული, უდინე, იტალია2 – 02 – 02010 წლის მსოფლიო ჩემპიონატის შესარჩევი8.15 ივნისი, 2009ლოფტუს ვერსფელდ სთედიუმი პრეტორია, სამხრეთ აფრიკა1 – 21 – 32009 წლის კონფედერაციის თასი9.14 ივნისი, 2010კეიპტაუნ სთედიუმი, კეიპტაუნი სამხრეთ აფრიკა1 – 11 – 12010 წლის მსოფლიო ჩემპიონატი10.7 სექტემბერი, 2010სტადიო არტემიო ფრანკი, ფლორენცია, იტალია2 - 05 - 0ევრო 2012-ს შესარჩევი

რესურსები ინტერნეტში
A.S Roma profile 

Profile  on Italian FA official website
FootballDatabase.com profile and stats

სქოლიო

კატეგორია:იტალიელი ფეხბურთელები
კატეგორია:დაბადებული 24 ივლისი
კატეგორია:დაბადებული 1983
კატეგორია:სერია A-ს ფეხბურთელები
კატეგორია:მსოფლიო ჩემპიონები ფეხბურთში
კატეგორია:2006 წლის მსოფლიო საფეხბურთო ჩემპიონატის ფეხბურთელები
კატეგორია:2010 წლის მსოფლიო საფეხბურთო ჩემპიონატის ფეხბურთელები
კატეგორია:2013 წლის ფიფა-ს კონფედერაციის თასის ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:ცოცხალი ადამიანები
კატეგორია:რომში დაბადებულები